cyanic-selkie/wikianc huggingface dataset:
சுனசேபன்
ரிக் வேத ஐதரேய பிரமாணத்தில்
சுனசேபனின் வேத அறிவை கண்டு மகிழ்ந்த விசுவாமித்திரர், சுனசேபனனை  தேவராதன்  எனும் புதிய பெயரிட்டு தனது மூத்த மகனாக ஏற்று வளர்த்தார். விசுவாமித்திரரின் நூறு மகன்களில் முதல் ஐம்பது பேர், சுனசேபனை தங்களின் மூத்த சகோதரனாக  ஏற்க மறுத்தனர். எனவே கோபமுற்ற விசுவாமித்திரர் அவர்களை ஆரியவர்த்தம் பகுதிகளிலிருந்து வெளியேற ஆணையிட்டார். ஐதரேய பிராம்மணத்தின் படி, ஆரியவர்த்தம் பகுதிகளிலிருந்து வெளியேறி, தென்னிந்தியாவில் குடியேறிய விசுவாமித்திரரின் ஐம்பது மகன்களின் வழித்தோன்றல்களே ஆந்திரர்கள், புலிந்தர்கள், பௌண்டரர்கள், சபரர்கள்  மற்றும் பல இன மக்கள் ஆவார்.
மேற்கோள்கள்
பகுப்பு:இந்து தொன்மவியல் பகுப்பு:இந்து தொன்மவியல் மாந்தர் பகுப்பு:இந்திய தொன்மவியல் பகுப்பு:இராமாயணக் கதைமாந்தர்கள்
கரும்பாறை பாலைவனம்
கரும்பாறை பாலைவனம் (Black Rock Desert) ஐக்கிய அமெரிக்காவின் நெவாடா மாநிலத்தின் வடபகுதியில் கிரேட் பேசின் பகுதியில் அமைந்துள்ள மிதவறட்சி நிலப்பகுதியாகும். இது எரிமலைக் குழம்பு மற்றும் வற்றும் பகுதிகளாலும் அடர்வனப் பகுதிகளையும் உள்ளடக்கியது. இங்கு பெய்யும் ஆண்டு சராசரி மழை ஏறத்தாழ 7.90 in ஆகும். நீர் வெளியேறாது அங்கேயே தங்கியிருப்பதால் தி கிரேட் பேசின் (பெருங்கிண்ணம்) என்று அறியப்படும் இப்பகுதியில் நூற்றுக்கணக்கான மலைகள் காற்றாலும் சூரிய வெப்பத்தாலும் கூறு போடப்பட்டுள்ளன. அருமையான இயற்கை காட்சிகளும் வான்பரப்பையும் இங்கு காணவியலும். தொல் நிலப்பொதியியல் கூறுகளைக் காண இது மிகவும் விரும்பப்படுகின்றது. தவிரவும் இங்குதான் 19வது நூற்றாண்டில் கலிபோர்னியாவிற்கு குடிபெயர்ந்தவர்கள் சென்ற தடத்தைக் (California Trail) காணலாம். ஏவூர்திகளைச் செலுத்தும் ஆய்வுக்களமாகவும் தரைப்பரப்பில் மிக உயரிய வேக விரைவு ஊர்திகளை செலுத்தும் தடமாகவும் இது பயன்படுத்தப்படுகின்றது. இங்கு 1997இல் மிக அதிக வேகமாக மாக் 1.02 எட்டப்பட்டுள்ளது. இங்குதான் ஆண்டுதோறும் எரியும் மனிதன் விழா நடைபெறுகின்றது.
மேற்சான்றுகள்
பகுப்பு:அமெரிக்கப் பாலைவனங்கள் பகுப்பு:நெவாடா
சுண்ணாம்புக் கோடிடும் கருவி
சுண்ணாம்புக் கோடிடும் கருவி (Chalk line அல்லது Chalk box) தட்டையான பரப்புகளில், நீளமான நேர்க்கோடுகளை வரையப் பயன்படுகிறது. இருப் புள்ளிகளுக்கிடையே நேர்க்கோடு வரைய இக் கருவி உதவுகிறது. தூக்குக்குண்டு செங்குத்துக் கோடுகளை வரைவதற்குப் பயன்படுகிறது.
தச்சு வேலையில் இக்கருவி மிகவும் பயன்படுகிறது. கரடு முரடான வெட்டு மரங்களைப் பயன்படுத்தும் முன்பாக நேராக்கவும், சதுர விளிம்புகளையும் ஏற்படுத்தவும் உதவுகிறது.
பயன்கள்
சுண்ணாம்புக் கோடிடும் கருவிகளில் நேர்க்கோடுகளை வரைய வண்ணச் சாயம் (பொதுவாக சுண்ணாம்புக் கோடு) ஏற்கனவேப் பூசப்பட்டு, இறுகக்கட்டிய நைலான் கயிறு அல்லது நூல் (இழை) பயன்படுத்தப்பட்டு வருகிறது. கோடிடப்பட வேண்டிய பரப்பில் கயிறு இறுக்கமாகப் பிடிக்கப்படுகிறது. கயிறு திடீரென இழுக்கப்பட்டு, பரப்பில் வண்ணம் விழுமாறு செய்யப்படுகிறது. கயிறு பரப்பில் விழும் போது நேர்க்கோடு வரையப்படுகிறது. சீரற்ற மற்றும் துளைகள் நிறைந்த பரப்பிலும் கோடுகள் வரைய உதவுகிறது. அதிகமாக இழுக்கப்படும் போதும், காற்றிலுள்ள ஈரப்பதம் காரணமாகவும் கயிறுகள் அடிக்கடி அறுந்து போகிறது. சுண்ணாம்புக் கோடிடும் கருவி மற்றும் தூக்குக்குண்டும் ஒரே கருவியாக விற்பனை செய்யப்படுகிறது.
மைக்கோடுகள்
கிழக்காசியாவில் சுண்ணாம்புக் கோடுகளுக்குப் பதிலாக மையால் ஆன கோடுகள் வரையப்படுகிறது. சுமிட்சுபோ (sumitsubo) என்று சப்பானிய மொழியில் அழைக்கப்படும் அலங்காிக்கப்பட்ட மைப்புட்டிகளில், பஞ்சு நனைக்கப்பட்டு கோடுகள் வரையப்படுகிறது. As with many such tools, they're often made by their users while apprentices. கோயில் போன்ற பெரிய கட்டடங்களின் முகடு நாட்டல் என்ற விழாவின் போது தச்சரின் கருவிகளை வைப்பது வழக்கம். அதில் புதிதாக உருவாக்கப்பட்ட சுமிட்சுபோவும் (sumitsubo) ஒன்று.
வெளியிணைப்புகள்
பகுப்பு:கட்டுமானப் பொறிகள் பகுப்பு:இயற்பியல் தொடர்பான குறுங்கட்டுரைகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
ஜெயத்மா விக்கிரமநாயக்கா
ஜெயத்மா விக்கிரமநாயக்கா 1990 ஆம் ஆண்டு நவம்பர் திங்கள் 22 ஆம் நாள் பிறந்தார். தற்பொழுது ஐக்கிய நாடுகள் அவையின் இளைஞர்களுக்கான தூதரக பொதுச்செயலாளராக பணியாற்றி வருகிறார். அந்தோனியோ குத்தேரசு மூலம் இவர் ஐக்கிய நாடுகள் அவையின் இளைஞர்களுக்கான தூதரக பொதுச்செயலாளராக 2017 ஆம் ஆண்டு சூன் திங்கள் நியமிக்கப்பட்டார். இவர் 2013 ஆம் ஆண்டு முதல் 2017 ஆம் ஆண்டு வரையில் பணியாற்றிய ஜோர்டான் நாடாடை சேர்ந்த முதல் ஐக்கிய நாடுகள் அவையின் இளைஞர்களுக்கான தூதரக பொதுச்செயலாளராக பணியாற்றிய அஹமது அல்கின்டேவ்வை வெற்றி பெற்றார்.
முன்னதாக தன் பணியில் சேர்ந்த உடன் விக்ரமநாயக்கா சர்வதேச மற்றும் தன் தாய் நாடான இலங்கையின் இளைஞர்களின் வளர்ச்சிக்கு முயற்சித்தார். இது சம்பந்தமாக அவர் இளைஞர் அமைப்பான ஹேஸ்டேக் தலைமுறையை உருவாக்கி இளைஞர்களின் குறிப்பாக இலங்கை பெண்களை சமூக அக்கறை மற்றும் அரசியலில் உரிமையை உயர்த்தினார். அரசியலில் உரிமையை உயர்த்தினார். ஜெயத்மா விக்கிரமநாயக்கா உலக இளைஞர்களின் நலனுக்காக ஈடுபாடுடன் செயல்படும் ஓர் இலங்கை பெண்மணி ஆவார்.
ஆரம்ப வாழ்க்கை மற்றும் கல்வி
ஜெயத்மா விக்கிரமநாயக்கா 1990 ஆம் ஆண்டு நவம்பர் திங்கள் 22 ஆம் நாள் இலங்கையில் உள்ள தென்மேற்கு கடற்கரை நகரான பெந்தோட்டையில் பிறந்தார். ஜெயத்மா விக்கிரமநாயக்கா அறிவியலில் இளங்கலை பட்டத்தை கொழும்புப் பல்கலைக்கழகம் மூலம் பெற்றோர். பல்கலைக்கழகத்தில் இருந்தபோது விக்ரமநாயக்கா நாட்டில் வளர்ந்து வரும் இளம் தலைவர்களைத் தேர்ந்தெடுக்க இலங்கை இளைஞர் விவகார அமைச்சகம் ஏற்பாடு செய்த முதல் போட்டியில் இரண்டாவது இடம் பெற்றார்.
செயல்பாடுகள்
2012 ஆம் ஆண்டு இலங்கையின் முதல் இளைஞர்களின் பிரதிநிதியாக ஐக்கிய நாடுகள் அவைன் 67 ஆவது பொது சபையில் தேர்ந்தெடுக்கப்பட்டார். தனது இளைஞர்களுக்கான பிரதிநிதி பணியை 2013 ஆம் ஆண்டு நிறைவு செய்தார். 2014 ஆம் ஆண்டு இலங்கையால் நடத்தப்பட்ட உலக இளைஞர்கள் மாநாட்டின் உரிப்பினராகவும், அதன் மூலம் நடைபெற்ற சர்வதேச இளைஞர் செயல் திறன் நிகழ்வின் தலைவராகவும் பணியாற்றினார். தன் திறமையால் மாநாட்டின் நிகழ்ச்சி நிரல், தீர்மானம், சீரமைவு ஆகியவற்றை கவனித்துக்கொண்டார். ஜெயத்மா விக்கிரமநாயக்கா மாநாட்டின் வெற்றி முழுமையடைய காரணமாக இருந்தார். சூலை 15 ஆம் நாள் உலக இளைஞர் திறன் தினம் கொண்டாட இலங்கை அரசு ஐக்கிய நாடுகள் அவைன் 69 ஆவது பொது சபையில் கோரிக்கை விடுக்க ஜெயத்மா விக்கிரமநாயக்கா முக்கிய பணியாற்றினார். பின்னர் விக்ரமநாயக்கா 2013 ஆம் ஆண்டு முதல் 2014 ஆம் ஆண்டு வரை இலங்கையின் இளைஞர் நாடாளுமன்ற செனட்டரானார். பின்னர் ஒரு உரை முன்முயற்சி திட்டத்தின் அலுவலராக ஆனார். இதன் மூலம் போருக்கு பிந்தைய ஒருங்கிணைப்பு மற்றும் அரசியல் உரிமையை உருவாக்க ஒருமுகப்படுத்தினார். 2016 ஆம் ஆண்டு முதல் 2017 ஆம் ஆண்டு வரையில் இலங்கை நாடாளுமன்றத்தில் செயலாளரில் இருந்து பொதுச்செயலாளர் பதவி வரை பதவிவைத்தார். ஐக்கிய நாடுகள் அவையின் இளைஞர்களுக்கான தூதரக பொதுச்செயலாளராக ஆகுவதற்கு முன் இலங்கையின் நிர்வாக சேவையின் அலுவலராக பணியாற்றினார்.தற்பொழுது ஐக்கிய நாடுகள் அவையின் இளைஞர்களுக்கான தூதரக பொதுச்செயலாளராக பணியாற்றி வருகிறார். அந்தோனியோ குத்தேரசு மூலம் இவர் ஐக்கிய நாடுகள் அவையின் இளைஞர்களுக்கான தூதரக பொதுச்செயலாளராக 2017 ஆம் ஆண்டு சூன் திங்கள் நியமிக்கப்பட்டார்.
மேற்கோள்கள்
பகுப்பு:1990 பிறப்புகள்
எஸ். எஸ். பொன்முடி (பல்லடம்)
'''எஸ். எஸ். பொன்முடி' (S. S. Ponmudi'')(பிறப்பு 21 சூலை 1955) என்பவர் இந்திய அரசியல்வாதியும் தமிழ்நாடு சட்டப்பேரவை மேனாள் உறுப்பினரும் ஆவார். இவர் திராவிட முன்னேற்றக் கழகம் (திமுக) கட்சியினைச் சார்ந்தவர்'''. ''' சூளூர் நகரப் பஞ்சாயத்துத் தலைவராகவும் இவர் பணியாற்றியுள்ளார். பொன்முடி 1996 தமிழ்நாடு சட்டமன்றத் தேர்தலில் கோயம்புத்தூர் மாவட்டம் பல்லடம் சட்டமன்றத் தொகுதியில் திமுக வேட்பாளராகப் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:11 ஆவது தமிழ்நாடு சட்டமன்ற உறுப்பினர்கள்
குருவாயூரப்பன் கோவில், மார்கன்வில், நியூ ஜெர்சி
அருள்மிகு குருவாயூரப்பன் கோவில் என்னும் ஸ்ரீ கிருஷ்ணா மந்திர் நியூ ஜெர்சியின் மார்கன்வில் நகரம், உல்லிடவுன் சாலையில் அமைந்துள்ள ஒர் இந்துக் கோவிலாகும். . 30 ஏக்கர் நிலப்பரப்பில் அமைந்துள்ள இக்கோவிலைச் சுற்றி பசுமையான புல்வெளிகள் மற்றும் காடுகள் அமைந்துள்ளன.
கோவில் அமைப்பு
அருள்மிகு குருவாயூரப்பன் இக்கோவிலின் மூலவர் ஆவார். சிவலிங்கம், ஸ்ரீதேவி பூதேவியுடன் வெங்கடேஸ்வரர், ஐயப்பன் மற்றும் சத்தியநாராயண ஸ்வாமி உள்ளிட்ட துணை தெய்வங்களுக்கு தனி சன்னதிகள் உள்ளன. கன்யாகா பரமேஸ்வரி, துர்கா, காயத்திரி, சிவகாமியுடன் நடராஜர், மகாகணபதி, வள்ளி, தெய்வானையுடன் சுப்பிரமணியர், இலட்சுமணருடன் பத்ராசல சீதா இராமர், இராதே கிருஷ்ணர், ஆண்டாள், அன்னாவர சுவாமிகள், ஹனுமன், கால பைரவர், நவக்கிரகங்கள் ஆகிய தெய்வங்களுக்கும் இங்கு துணை சன்னதிகள் உள்ளன. அனைத்து சன்னதிகளும் நுணுக்கமான வேலைப்பாடுகளுடன் அழகாக வடிவமைக்கப்பட்டுள்ளன. திருச்சுற்றுப் பாதைகளில் பகவத் கீதை ஆங்கிலம் மற்றும் சமசுகிருதத்தில் பொறிக்கப்பட்டுள்ளது.
வரலாறு
1988 ஆம் ஆண்டு இந்து அமெரிக்கன் கோயில் மற்றும் கலாச்சார மையம் (Hindu American Temple and Cultural Center, Inc.) தோற்றுவிக்கப்பட்டது. இந்த இந்துமத அமைப்பு நியூ ஜெர்சிமாநிலம், மார்கன்வில்லில் செயல்பட்டு வருகிறது. இக்கோவிலின் குடமுழுக்கு 2012 ஆம் ஆண்டு நடைபெற்றது. இந்த அமைப்பைச் சேர்ந்த கோவில் அறக்கட்டளை வாரியம் இக்கோவிலை நிர்வகித்து வருகிறது.
தினசரி வாராந்திர கோவில் நிகழ்வுகள்
இக்கோயில் வாரநாட்களில் காலையில் ௦8.30 மணி முதல் 11.30 வரையும், மாலையில் 04.30 மணி முதல் 8.30 மணி வரையும் திறந்திருக்கும். மற்றும் வார இறுதி மற்றும் தேசிய விடுமுறை நாட்களில் காலையில் 08.30 மணி முதல் 08.30 மணி வரையும் திறந்திருக்கும். ஸ்ரீ வெங்கடேஸ்வர சுப்ரபாதம், குருவாயூரப்பன் நிர்மால்ய தரிசனம், அபிசேகம், சீவாலி, கணபதி ஹோமம், சுதர்ஷ்ண ஹோமம், சண்டி பாராயணம், ஸ்ரீ விஷ்ணு சஹஸ்ரநாமபாராயணம், அத்தாழ பூசை ஆகியன இக்கோவிலில் அன்றாடம் நடைபெறுகின்றன. திங்கள், செவ்வாய், வியாழன், வெள்ளி, சனி மற்றும் ஞாயிற்றுக் கிழமைகளில் தெய்வங்களுக்கான சிறப்பு அபிசேகங்களும், அனுமன் சாலிசா, லலிதா சஹஸ்ரநாம பராயணங்களும் நடைபெறுகின்றன.
கூடுதல் வசதிகள்
இங்குள்ள பழைய கோவில் வளாகத்தில் சரஸ்வதி வித்யாலயா என்ற பள்ளி அமைந்துள்ளது. இங்கு சிறுவர் சிறுமியருக்கான நடனம், வாய்ப்பாட்டு, தியானம், சமசுகிருதம் ஆகிய வகுப்புகள் இலவசமாக நடைபெறுகின்றன. இந்த கோவிலின் வளாகத்தில் ஒரு பசுக்கள் காப்பகம் (கோசாலை) உள்ளது. இந்த கோவிலின் வளாகத்தில் சிற்றுண்டிச் சாலையும் (Bhojanshala) உள்ளது.
பகுப்பு:அமெரிக்க இந்துக் கோவில்கள் பகுப்பு:நியூ ஜெர்சி
சூரிய ஆற்றல்
சூரிய ஒளி மற்றும் வெப்பத்திலிருந்து நேரடியாக பெறப்படும் ஆற்றல் சூரிய ஆற்றல் (solar energy) எனப்படுகிறது. சூரிய ஆற்றல் நேரடியாக மட்டுமின்றி மறைமுகமாகவும் மற்ற மீள உருவாக்கக்கூடிய ஆற்றல்களான, காற்றாற்றல், நீர்மின்னியல், மற்றும் உயிரியல் தொகுதி (biomass) ஆகியவற்றின் உருவாக்கத்திற்குப் பெருமளவில் துணை புரிகிறது. பூமியில் விழும் சூரிய ஆற்றலில் மிகவும் சிறிய பகுதியே ஆக்கபூர்வமாகப் பயன்படுத்தப்படுகிறது.
சூரிய ஒளி ஆற்றல்
thumb|right|வரக்கூடிய சூரிய ஆற்றலில் பாதி புவியின் பரப்பை அடைகிறது
காற்று மண்டலத்தையடையக்கூடிய சூரிய ஆற்றலில் 174 x 1015 வாட் அளவுள்ள ஆற்றல் புவியை அடைகிறது. அவற்றுள் 30 சதவீதம் விண்வெளிக்கே திருப்பிச் செலுத்தப்படுகிறது. சில வாட் ஆற்றல் கடல், நிலம், மேகங்கள் போன்றவற்றால் எடுத்துக்கொள்ளப்படுகிறது. சூரிய ஒளியின் மின்காந்த நிழற்பட்டையில் புவியை அடைவது பெரும்பாலும் ஒளி அலையாகவும் அகச்சிவப்புக் கதிராகவும் மிகச்சிறு பகுதி புற ஊதாக் கதிராகவும் உள்ளது.
ஒரு வருடத்திற்கு புவியின் காற்று மண்டலம், கடல், நிலப்பரப்பு ஆகியவை உள்ளெடுத்துக்கொள்ளும் மொத்தச் சூரிய ஆற்றலின் அளவு 3,850,000 x 1018 ஜூல்கள் ஆகும். ஒரு வருடத்திற்கு ஒளிச்சேர்க்கைக்கு மட்டும் 3,000 x 1018 ஜூல்கள் சூரிய ஆற்றல் பயன்படுத்தப்படுகிறது. உயிர்ப்பொருட்களிலிருந்து கிடைக்கக்கூடிய ஆற்றலும் மறைமுகமாக சூரிய சக்தி மூலமே கிடைக்கிறது. இதன் அளவு, ஒரு வருடத்திற்கு 100–300 x 1018 ஜூல்கள் ஆகும். நிலக்கரி, எண்ணெய், இயற்கை எரிவாயு, யுரேனியம் போன்ற புதுப்பிக்கவியலா வளங்களிலிருந்து ஒரு வருடத்தில் பெறப்படும் மொத்த ஆற்றலின் அளவைவிட புவியின் பரப்பை ஒரு வருடத்தில் வந்தடையும் சூரிய ஆற்றலின் அளவு இருமடங்கு அதிகமாகும்.
பூமத்திய ரேகையிலிருந்து உள்ள தூரத்தினைப் பொருத்து, சூரிய ஆற்றலை பூமியின் பல்வேறு பகுதிகளிலிருந்து பல்வேறு அளவுநிலைகளில் கவரவியலும்.
சூரிய ஆற்றல் மின்சாரம்
thumb|350px|left|சுற்றிலும் கண்ணாடிகளால்(sun tracking mirrors) சூழப்பட்ட 10 மெகாவாட் சூரிய ஆற்றல் கோபுரம்(solar power tower)
thumb|ஐக்கிய அமெரிக்காவில் அமைந்துள்ள ஒரு சூரிய மின்னாற்றல் உற்பத்தி நிலையம் சூரியனிலிருந்து பெறப்படும் ஒளி சூரியக்கலங்கள் (solar cell) மூலம் நேர் மின்சார ஆற்றலாக மாற்றம் பெறுகின்றன. இந்த மின்சாரத்தை மின்கலங்களில் சேமித்து தேவையான போது உபயோகிக்கலாம். இன்று, உலகின் பல பகுதிகளில் இரவு நேரங்களில் தெருக்களில் வெளிச்சத்துக்காகவும், கிராமங்களில் நீர்ப்பாசன மோட்டார்களை இயக்குவதற்கும் சூரியக் கலங்கள் வெற்றிகரமாக உபயோகப்படுத்தப்படுகின்றன.
சூரிய ஆற்றலை பெற்று, மின்சாரமாக மாற்றி, சேமித்து பயன்படுத்த ஏதுவாக்கும் கருவி ஒருங்கமைப்பை சூரிய ஆற்றல் ஒருங்கியம் எனலாம். அது பின்வரும் நான்கு பகுதிகளைக் கொண்டுள்ளது.
சோலார் தொழில்நுட்பத்தின் பயன்பாடுகள்
சூரிய ஒளிக்கதிர்களை நேரடியாகக் கவருதலே பொதுவாக சோலார் தொழில்நுட்பம் எனப்பட்டாலும் (புவிவெப்ப ஆற்றல் மற்றும் ஓத ஆற்றல் தவிர) அனைத்து புதுப்பிக்கக்கூடிய ஆற்றல்களும் மறைமுகமாக சூரிசக்தியின் மூலமே கிடைக்கப்பெறுகின்றன.
சூரிய ஒளி நேரடியாகவும் மறைமுகமாகவும் பயன்படுத்தப்படுகிறது. போட்டோவோல்டயிக் செல்களைக் கொண்டு மின்சாரம் தயாரித்தல், சோலார் தொழினுட்பத்தில் இயங்கும் விசையியக்கக் குழாய்கள், மின்விசிறிகள் போன்றவை இதன் நேரடிப் பயன்பாடுகள் எனக் கூறலாம்.
thumb|சூரிய ஆற்றல் தொழில்நுட்பத்தில் இயங்கும் நூனா 3 மகிழுந்து(solar car)
சூரிய ஒளியை கண்ணாடிகள் மூலம் ஒருமுகப்படுத்தி கிடைக்கும் வெப்பத்தைக் கொண்டு நீராவி எஞ்சின் தத்துவத்தின் முறையிலும் மின்சாரம் தயாரிக்கப்படுகிறது.
தேவையான வெப்பப் பண்புகள் கொண்ட பொருட்களைத் தேர்வு செய்தல், இடங்களை இயற்கைக் காற்றோட்டத்துடனும் கட்டிடங்களைச் சூரியனின் நிலையைப் பொருத்தும் அமைத்தல் ஆகியவை மறைமுகப் பயன்பாடுகள் எனக் கூறமுடியும்.
thumb|இந்தோனேசியாவில் குடிநீர்த் தொற்று நீக்கம் சோலார் தொழிநுட்பத்தில் செய்யப்படுகிறது thumb|left|சூரியனை நோக்கி இருக்கும் சோலார் தண்ணீர் சூடாக்கிகள்.
தண்ணீரைச் சூடாக்குவதற்கும், நிரப்பிடம் சூடாக்குவதற்கும், நிரப்பிடம் குளிருட்டவும் மற்றும் செயல்முறை வெப்ப உற்பத்திக்கும் சூரிய வெப்ப ஆற்றலை பயன்படுத்தலாம். நீரைச் சூடாக்குதலில் (water heating) சூரிய ஆற்றல் மிகவும் பயன்படுகிறது. 40 டிகிரிக்குக் குறைவான நிலநேர்க்கோடு உள்ள பகுதிகளில் வீடுகளில் தண்ணீரை சூடாக்க (60 °C வரை) 60 - 70 சதவீதம் சூரிய ஆற்றலே பயன்படுகிறது.
சூடாக்குதல், குளிரூட்டுதல் மற்றும் காற்றோட்ட முறையில் (heating,cooling,ventilation) சூரிய ஆற்றல் மிகவும் பயன்படுகிறது. அமெரிக்காவில் 30 சதவீதம் (4.65 EJ) வணிகக் கட்டிடங்களிலும் 50 சதவீதம்(10.1 EJ) குடியிருப்புக் கட்டிடங்களிலும் சூரிய ஆற்றல் மூலம் சூடாக்குதல், குளிரூட்டுதல், காற்றோட்ட முறை பயன்படுத்தப்படுகிறது.
சமைத்தலிலும் (cooking) சூரிய ஆற்றல் உபையோகப்படுகிறது. thumb|left|சோலார் தொழில்நுட்பத்தைப் பயன்படுத்தி சமைக்கக்கூடிய பாத்திரம். இடம்: ஆரோவில், புதுச்சேரி, இந்தியா செயல்முறை வெப்ப உற்பத்தியில் (process heat generation) பல நாடுகள் சூரிய ஆற்றல் தொழில்நுட்பத்தைப் பயன்படுத்துகின்றன.
ஆஷிக்கி 2
ஆஷிக்கி 2 என்பது 2013 இல் வெளியான இந்தி திரைப்படம் ஆகும். இதை மோகித் சூரி இயக்கியுள்ளார். ஆதித்யா ராய் கபூர், சாரதா கபூர் ஆகியோர் முன்னணி வேடங்களில் நடித்துள்ளனர். இதை பூஷன் குமார் தயாரித்தார். ராகுல் என்ற பாடகனுக்கும், ஆரூகி என்ற பாடகிக்கும் இடையேயான காதலை மையமாகக் கொண்டது கதை. இது இதற்கு முன்னர் வெளியான ஆஷிக்கி என்ற திரைப்படத்தின் தொடர்ச்சி. எ ஸ்டார் இஸ் பார்ன் என்ற அமெரிக்கத் திரைப்படத்தின் சாயலைக் கொண்டுள்ளது குறிப்பிடத்தக்கது. ஒன்பது கோடி ரூபாயில் தயாரிக்கப்பட்டு, மொத்தம் நூறு கோடி ரூபாய் வருமானத்தைப் பெற்றது. அதிக வருவாய் ஈட்டி இந்தி திரைப்படங்களின் பட்டியலில் முன்னணி இடத்தைப் பெற்றுள்ளது. இந்த திரைப்படத்தில் வெளியான தும் ஹி ஹோ, சுன் ரஹா ஹே ஆகிய பாடல்கள் அதிக வரவேற்பைப் பெற்றன.
வெளியிணைப்புகள்
பகுப்பு:2013 இந்தித் திரைப்படங்கள் பகுப்பு:இந்திய நாடகத் திரைப்படங்கள்
சிநேகிதியே
சிநேகிதியே 2000 இல் வெளிவந்த தமிழ்த் திரைப்படமாகும். ஜோதிகா நடித்த இப்படத்தை பிரியதர்சன் இயக்கினார்.
வெளி இணைப்புகள்
பகுப்பு:2000 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:மனோரமா நடித்த திரைப்படங்கள் பகுப்பு:வித்தியாசாகர் இசையமைத்த திரைப்படங்கள் பகுப்பு:ஜோதிகா நடித்த திரைப்படங்கள்
குடும்பவிளக்கு
குடும்ப விளக்கு1956 ஆம் ஆண்டு வெளிவந்த தமிழ்த் திரைப்படமாகும். எஃப். நாகூர் இயக்கத்தில் வெளிவந்த இத்திரைப்படத்தில் பி. வி. நரசிம்ம பாரதி, எம். ஜி. சக்ரபாணி மற்றும் பலரும் நடித்திருந்தனர்.
நடிகர்கள்
பகுப்பு:1956 தமிழ்த் திரைப்படங்கள்‎ பகுப்பு:டி. ஆர். பாப்பா இசையமைத்த திரைப்படங்கள் பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
அம்பை கலைக் கல்லூரி
அம்பை கலைக் கல்லூரி (Ambai Arts College), என்பது தமிழ்நாட்டின், திருநெல்வேலி மாவட்டம், அம்பசமுத்திரத்தில் அமைந்துள்ள ஒரு கலைக் கல்லூரி ஆகும். இது 1969 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை மற்றும் வணிகவியலில் வெவ்வேறு படிப்புகளை வழங்குகிறது.
அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
குறிப்புகள்
பகுப்பு:மனோன்மணியம் சுந்தரனார் பல்கலைக்கழக இணைவுக்கல்லூரிகள் பகுப்பு:திருநெல்வேலி மாவட்டத்திலுள்ள தனியார் கலைக் கல்லூரிகள்
சிவரிக்கீரை
சிவரிக்கீரை (ஆங்கிலம்: Celery (தாவரவியல் பெயர்: Apium graveolens), என அழைக்கப்படும் இது, அபியேசியே (Apiaceae) குடும்பத்தைச் சார்ந்த தாவரமாகும். சதுப்புநிலத்தில் செழித்து வளரும் இச்செடி, பண்டைக்காலத்திலிருந்து ஒரு காய்கறியாக வேளாண்மை செய்யப்பட்டு வருகிறது. இடம் மற்றும் சாகுபடியாளரைப், பொறுத்து, வித்திலை (hypocotyl), தண்டுகள், மற்றும் இலைகள் சமைத்து உண்ணப்படுகிறது. சிவரிக்கீரையின் விதை யை ஒரு நறுமண உணவுப் பொருளாகவும், அதனுடைய சாறு மருந்துகளாகவும் பயன்படுத்தப்படுவது குறிப்பிடத்தக்கது.
சான்றாதாரங்கள்
பகுப்பு:மூலிகைகள் பகுப்பு:தண்டுக் காய்கறிகள் பகுப்பு:மருத்துவத் தாவரங்கள்
டரிங், நன்கௌரி
டரிங் (Daring) என்பது இந்தியாவின் ஒன்றியப் பகுதிகளுள் ஒன்றான அந்தமான் நிக்கோபார் தீவுகளிலுள்ள நிகோபார் மாவட்டத்தில் அமைந்துள்ள ஒரு கிராமம் ஆகும். இக்கிராமம் நன்கௌரி தாலுக்காவில் அமைந்துள்ளது.
மக்கள் தொகையியல்
இந்திய நாட்டில் 2011 ஆம் ஆண்டில் இடம்பெற்ற மக்கள் தொகைக் கணக்கெடுப்பிற்கு அமைவாக டரிங்கிராமத்தில் 27 குடும்பங்கள் வாழ்ந்து வந்தன. 6 வயது மற்றும் அதற்கும் கீழாகவுள்ள குழந்தைகள் தவிர்த்து இக்கிராமத்தின் அதிக அளவு கல்வியறிவு சதவீதம் 76.92% ஆகும்.
மேற்கோள்கள்
பகுப்பு:நன்கௌரி வட்டத்திலுள்ள கிராமங்கள்
வில்லியம் கோல்டிங்
சர் வில்லியம் கோல்டிங் (Sir William Gerald Golding, செப்டம்பர் 19, 1911 – ஜூன் 19, 1993) இலக்கியத்துக்கான நோபல் பரிசு பெற்ற பிரித்தானிய நாவலாசிரியர் ஆவார். இவரது படைப்புக்களில் மிகவும் பிரபலமானது லார்ட் ஆஃவ் தி பிளைஸ் (Lord of the Flies) என்பதாகும். பட்டப்படிப்பைத் தொடர்ந்த காலத்திலேயே (1934) தனது முதற் கவிதைத் தொகுப்பை வெளியிட்டார். ஆசிரியராகப் பணியைத் தொடங்கிய இவர் 1961 இன் பின்னர் முழுநேர எழுத்தாளரானார். 1980 இல் ரைட்ஸ் ஆஃவ் பேசேஜ்(Rites of Passage) நாவலுக்காக புக்கர் பரிசு பெற்ற இவர் 1983 இல் இலக்கியத்துக்கான நோபல் பரிசும் பெற்றார். 1988 இல் சர் பட்டம் பெற்றார். 1993 இல் காலமானார்.
பகுப்பு:ஆங்கில எழுத்தாளர்கள் பகுப்பு:நோபல் இலக்கியப் பரிசு பெற்றவர்கள் பகுப்பு:1911 பிறப்புகள் பகுப்பு:1993 இறப்புகள் பகுப்பு:பிரித்தானிய எழுத்தாளர்கள் பகுப்பு:நோபல் பரிசு பெற்ற பிரித்தானியர்கள் பகுப்பு:ஆங்கிலேய எழுத்தாளர்கள்
தேசிய நெடுஞ்சாலை 502 (இந்தியா)
தேசிய நெடுஞ்சாலை 502 (National Highway 502 or NH 502) என்பது இந்தியாவின் மிசோரம் மாநிலத்தில் உள்ள வீனஸ் சாடில் என்ற இடத்தையும் சாய்ஹா என்ற இடத்தையும் இணைக்கும் தேசிய நெடுஞ்சாலை ஆகும்.
வெளிப்புற இணைப்புகள்
Map of NH 502
பகுப்பு:இந்திய தேசிய நெடுஞ்சாலைகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழர் விளையாட்டுகள் (அண்மைய காலம்)
thumb|200 px|right|விளையாட்டுகளை விளக்கும் கோட்டுருவங்கள் thumb|200 px|right|விளையாட்டுகளை விளக்கும் கோட்டுருவப் படங்கள் தமிழ்நாட்டு நாட்டுப்புறங்களில் அண்மைய காலம் வரை, குறிப்பாக 1950 வரை விளையாடப்பட்ட விளையாட்டுகளை அறிஞர் பெருமக்கள் பலர் தொகுத்து எழுதியுள்ளனர். அவற்றின் தொகுப்பாக இந்தக் கட்டுரையில் 200 விளையாட்டுகள் அகரவரிசையில் தொகுக்கப்பட்ட பின்னர் வகைப்படுத்தித் தரப்பட்டுள்ளன.
விளையாட்டின் தன்மை
தன்மையை நோக்கி இந்த 200 விளையாட்டுகளைப் பகுத்துப் பார்த்தால் 22% நடிப்பு, 21% தொடுதல், 20% உடல்-திறன், 15% குறி-அடித்தல், 13% ஒளிவு-மறைவு, 10% உல்லாசத் திளைப்பு, 7% மூளையைப் பயன்படுத்தும் உத்தி, 5% ஊழ்-அமைவு, 5% போர்த்திறம் என்னும் வகைப்பாட்டில் அமையும். (இந்தப் பாகுபாட்டில் சில விளையாட்டுகள் பலவகையான பாகுபாட்டில் இணைந்துள்ளன.)
உசாத்துணை
தொகுப்புக்கு உதவிய கருவிநூல்களின் குறியீட்டு எண் அடைப்புக் குறிக்குள்
பகுப்பு:தமிழர் விளையாட்டுகள்
முருக வழிபாடு
முருக வழிபாடு தொன்மை மிக்கது. சிவனின் மகனான முருகனுக்கும் தமிழர்களுக்கும் இருக்கக்கூடிய தொடர்பு என்பது வரலாற்றுக் காலத்திற்கு முற்பட்டதாகும். தமிழர்களின் பண்பாட்டோடும் மொழியோடும் தத்துவத்தோடும் பழக்க வழக்கங்களோடும் இம்முருக வழிபாடு பின்னிப் பிணைந்திருந்த தன்மையைச் சங்ககால இலக்கியங்களான திருமுருகாற்றுப்படை, பரிபாடல் என்பன மிகச் சிறப்பாகக் கூறி நிற்கின்றன.
சூரிய வணக்கமும் முருக வழிபாடும்
இயற்கை வழிபாட்டின் ஒரு கூறான சூரிய வணக்கமே பின்னர் முருக வழிபாடானது என்பர். இதனைப் 'பரிபாடற்திறன்' எனும் நூலில் செவ்வேள் வணக்கம் பற்றி எழுதிய "சாரங்கபாணி" பின்வருமாறு விவரித்துள்ளார். "மாக்கடலினின்று நிவர்தெழுந்த இளஞாயிற்றின் இயற்கை அழகில் உள்ளந் தோய்ந்த அன்பர்கள் அதனையே இறையென வழிபட்டு வணங்கினர். அதுவே பின்னர் நீலமயில் மீது வீற்றிருக்கும் செவ்வேள் வழிபாடாக மலர்ந்தது".
இதிலிருந்து மலைவாழ் மக்களுக்குப் பெரும் துன்பத்தை உண்டாக்கியது "இருள்" என்றும் அந்த இருளாகிய துன்பத்தை அகற்ற இளஞாயிறாகிய முருகனை வழிபட்டனர் என்பதும் பெறப்படுகின்றது. இதனையே மறைமலை அடிகளும் குறிப்பிட்டுள்ளார். பழந்தமிழ் நிலம் "நானிலம்" என வழங்கப்பட்டிருந்தது. அதிலே குறிஞ்சி நிலத்திற்குரிய தெய்வமாக 'முருகன்' போற்றப்பட்டிருக்கின்றான். "சேயோன் மேய மைவரை உலகமும்" என்ற தொல்காப்பியப் பாடலடி இதனை விளக்கி நிற்கின்றது.
முருக வழிபாட்டின் தன்மை
இதனடிப்படையில் முருக வழிபாட்டின் தன்மையை இரண்டு விதங்களில் பார்க்க முடியும். 1. முருகன் மலைக்கடவுள் 2. முருகன் தமிழ்க்கடவுள்
மக்களின் வாழ்வு முதன்முதற் தொடங்கப்பட்ட இடம் மலை என்பது அறிஞர் கருத்து. ஆதிகால மனிதர் குன்று சார்ந்த குறிஞ்சிப் பகுதிகளில் வாழ்ந்த காலத்தில் முருகன் கடவுளாகப் படைக்கப்பட்டிருக்கலாம் என்பர். இதனையே "விண்பொரு நெடுவரை குறிஞ்சிக்கிழவ" என்று திருமுருகாற்றுப் படையில் நக்கீரர் குறிப்பிடுகின்றார். மானுடவியல் ஆய்வாளர்களின் கருத்துப்படி முருகன் ஒரு குழுமத்தின் தலைவனாக இருந்து பெரும் வெற்றிகளையீட்டித் தெய்வத்தன்மைக்கு உயர்த்தப்பட்டு நாளடைவில் ஒரு தெய்வமாக வணங்கப்பட்டிருக்கலாம். சமூக அடிப்படையில் மலையைத் தெய்வமாகவும் முருகனை மலைவாழ் இறையாகவும் வழிபட்டிருக்கலாம் என்று கூறமுடிகின்றது.
ஆதிகால மக்கள் தமக்கு விளங்காத சக்திகளைப் பார்த்து அஞ்சினர். தங்களை விட அதிசக்தி வாய்ந்தவர்களைக் கௌரவித்தனர். அக்கௌரவம் அச்சம் பக்தியானது. "சிக்மன் பிராய்ட்" என்ற அறிஞரின் மானுடவியற் கொள்கைப்படி தெய்வவழிபாடு என்பது தனி மனிதனின் உள்மனப் போராட்டத்தின் எதிரொலியாகும் என்கின்றார். இதனடிப்படையில் தங்களுக்குள் ஒரு தலைவனை உருவாக்கிக் கொண்ட ஆதிகால மக்கள் அவனை "முருகன்" என்றழைத்தனர். ஒரு தலைவனுக்குரிய அழகு, கம்பீரம், வலிமை, கடமையுணர்வு, ஒரு கூட்டத்தை வழிநடத்தும் ஒழுங்குமுறை என்பன அத்தலைவனுக்கு இருந்தன. இதிலிருந்து சங்க காலத்தில் முருக வழிபாடு இருந்தது தெரிய வருகிறது.
முருகவழிபாடு குறித்துத் தார்பர் கூறும் போது தமிழர்கள் முருகனைப் போர் நிலத் தெய்வமான கொற்றவையின் மகன் என்று போற்றியதோடு தங்கள் போர்த் தெய்வமாகவும் வணங்கினர் என்று குறிப்பிடுகின்றார்.
மலை வாழ் குறவர்கள் வேட்டையாடும் போது வேலைக் கொண்டு செல்வர். அதே வேளை தம் குலக் கடவுளின் ஆயுதமாகவும் 'வேல்' ஆயுதத்தையே கொண்டனர். அந்த வேலவன் பகைவர்களை அழித்துச் சங்காரம் செய்வான் என்பது அவர்களின் அசைக்க முடியாத நம்பிக்கையாக இருந்தது.
மனித வடிவில் முருகனைக் காண தமிழர் மிகவும் விரிவான தத்துவத்தை உள்ளடக்கி இருக்க வேண்டும். இத் தத்துவம் ஒரு சமத்துவ அடிப்படையில் வளர்ந்திருக்கின்றது என்பதனை அது காட்டுகின்றது. 'அமரர் இடர் தீர்த்தே அவக்கருளும் வெற்றிக் குமரனடி சிந்திப்பாய் சடர்ந்து' என்கின்றது சைவநெறி. "என்னிருளை நீக்கம் இமையோக் கிடர்க்கடியும் பன்னிரு தோட் பாலன் பாதம்" என்கின்றது சங்கற்ப நிராகரணம். முருகனுக்கும் தமிழர்களுக்கும் இருந்த இறுக்கமான பிணைப்பினை முருகன், 'கந்தன்' என்றும் 'வேலன்' என்றும் 'குகன்' என்றும் அழைக்கப்படுவதில் இருந்து அறிந்து கொள்ளமுடியும்.thumb|மலேசியாவில் உள்ள பட்டுவா குகை
தமிழ்க் கடவுள்
முருகன் வள்ளியைக் காதற்திருமணம் செய்வது, அவன் மனிதக் கடவுளாகக் கொள்ளப்பட்டு வழிபடப்பட்ட மக்கள் தலைவன் என்பதனைக் காட்டி நிற்கின்றது. சாதாரண மானுடர்களைச் செய்து கொள்கின்றான் முருகன். ஒருவனுக்கு ஒருத்தி என்ற தமிழர் பண்பாட்டில் இத்தத்துவம் பல விமர்சனங்களை உள்வாங்கி நிற்பதனைக் காணமுடிகின்றது. அதாவது தேவயானை புறத்துறையையும் வள்ளி அகத்துறையையும் குறிப்பதாக வாதிப்போரும் உண்டு. குறப்பெண்ணான வள்ளியுடன் குறிஞ்சித் தலைவனுக்கு உண்டான உறவு இயற்கையானது, என்றும் அதனைப் பிராமணியத்தின் எதிர்ப்பு, சாதியத்தின் எதிர்ப்பு என்று கொள்வாரும் உண்டு. இயற்கையோடு தொடர்புபடுத்துவோர் "கடம்பத்திற்படர்ந்த கொடி" என்று இவர்கள் உறவைக் காண்கின்றனர். ஐம்புல வேடரிடை அகப்பட்ட மனமெனும் வள்ளியை மீட்டு தனதாக்கிக் கொள்ளுகின்ற தத்துவமாகவும் இதனை மெய்ஞானிகள் காண்பர். இலங்கையில் வாழும் ஆதிக்குடிகளான வேடுவர்கள் குறப்பெண்ணான வள்ளியின் காதல் கதையை வைத்துக் கொண்டு, முருகனைத் தங்கள் மைத்துனன் என்று கூறி வழிபடுவதனைக் குறிப்பிடலாம்.
முருக வழிபாட்டின் பல கூறுகள்
தமிழரது முருக வழிபாட்டின் பல கூறுகள் அதாவது பூஜைமுறைகள், நம்பிக்கைகள், வள்ளி-முருகன் பற்றிய காதற்கதை, முருகனின் வீரம், அழகை விவரிக்கும் முறை இவையனைத்தும் முருகனை வழிபட்ட சமுதாயத்தின் மனநிலையை உணர்த்துகின்றது. மேலும் சாதியமைப்பற்ற நிலையும் பெண்டிரையும் காதலையும் தமிழர் மதித்துக் கௌரவித்ததையும் காட்டுகின்றது. குறிப்பாக மந்திர தந்திரமற்ற வழிபாட்டு முறை இங்கு முக்கியம் பெற்றது. காடு, வெறியாடுகளம், சோலை, மரத்தடி, அம்பலம் போன்ற இடங்களில் முருகன் உறைவதாகக் கருதப்பட்டு அங்கு அவனுக்கான பூஜைகள் நிகழ்ந்தன. வேலன் வெறியாடல், குன்றக்குரவை, வெறியாட்டு என்பன சிறப்பிடம் பெற்றன. இவ்விழாக்களின் போது ஆட்டைப் பலியிட்டுத் தேன், திணைமா போன்றவற்றைப் படைத்து ஆடிப்பாடி வழிபட்டனர். இவற்றை மரபு சார் வழிபாட்டு முறைமைகளின் மிச்ச சொச்சங்கள் எனலாம்.
சர்வதேசக் கடவுள் தமிழ்க் கடவுள் முருகன்
ஆகவே இன்றைய காலத்தில் முருகன் என்பவன் மலை நிலத்துக்குரிய தெய்வமாகவும் தமிழ்த் தெய்வமாகவும் வழிபடப்பட்டுள்ளான். அதே பண்புகளுடன் இன்றைய கலியுகத்திலும் சர்வதேசக் கடவுளாகத் தமிழ்க் கடவுளாக முருகன் திகழ்கின்றான்.
இதனையும் வாசிக்க
முருகன்
உசாத்துணைகள்
பகுப்பு:கௌமாரம்
உணர்வுகள் (தொலைக்காட்சித் தொடர்)
''
உணர்வுகள் திரைப்பட இயக்குனர் சுரேஷ் கிருஷ்ணா இயக்கிய தொலைக்காட்சி நெடுந்தொடர். இந்த தொடரில் முதல் முதலாக வெள்ளித்திரை நாயகி அர்ச்சனா கதாநாயகியாக நடிக்கிறார். இந்த தொடர் திங்கள் முதல் வெள்ளி வரை இரவு 8 மணிக்கு புதுயுகம் தொலைக்காட்சியில் ஒளிபரப்பானது. இந்த தொடருக்கு பா விஜய் எழுதியுள்ளார். தேனிசை தென்றல் தேவா இசை அமைத்துயுள்ளார்.
வெளி இணைப்புகள்
பகுப்பு:புதுயுகம் தொலைக்காட்சி நாடகங்கள்‎ பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள்
விக்டர் மேயர் உபகரணம்
விக்டர் மேயர் உபகரணம் (Victor Meyer apparatus) என்பது எளிதில் ஆவியாகக் கூடிய சேர்மத்தின் மூலக்கூறு நிறையைக் கண்டறியும் ஒரு கருவி ஆகும். விக்டர் மேயர் என்பவர் இக்கருவியை உருவாக்கினார். இந்த முறையில் எந்தச் சேர்மத்தின் மூலக்கூறு நிறையைக் காண வேண்டுமோ அச்சேர்மம் விக்டர் மேயர் குழாயில் சூடுபடுத்தப்பட்டு அதன் ஆவி வடிவமாக மாற்றப்படுகிறது. இவ்வாறு உருவான சேர்மத்தின் ஆவி அதன் கன அளவுக்குச் சமமான காற்றை இடப்பெயர்ச்சி செய்கிறது. இடப்பெயர்ச்சி செய்யப்பட்ட காற்றின் கன அளவு சோதனைச் சாலையில் சோதனை முறையிலான வெப்பம் மற்றும் அழுத்தத்தில் கண்டறியப்படுகிறது. பின்னர், அக்கன அளவைத் திட்ட வெப்ப அழுத்த நிலையில் கிடைக்கும் கன அளவாகக் கணக்கிட வேண்டும். கண்டறியப்பட்ட தரவுகளில் இருந்து திட்ட வெப்ப அழுத்த நிலையில் 2.24 * 10−2மீ3 ஆவியின் நிறையைக் கணக்கிட வேண்டும். இந்நிறையே சேர்மத்தின் மூலக்கூறு நிறையாகும்.
அமைப்பு
விக்டர் மேயர் கருவி, கீழ்பாகத்தில் சற்று பருமனாக உள்ள ஒரு விக்டர் மேயர் குழாயைக் கொண்டிருக்கும். இக்குழாய் ஒரு வெளிக் கலத்தின் உட்புறமாக வைக்கப்பட்டிருக்கும். இக்குழாயில் காற்றுப் புகாமல் இருக்க அதன் மேற்புறம் ஒரு தக்கையால் மூடப்படும். இக்குழாயின் மேல்பாகத்தில் பக்க போக்குக் குழாய் இணைக்கும் வகையில் அமைப்பு உள்ளது. இப்போக்குக் குழாயின் மறுமுனை ஒரு நீர்த் தொட்டியில் உள்ள துளை மேடைக்கு அடியில் சேருமாறு அமைக்கப்படுகிறது. மூலக்கூறு நிறை கண்டுபிடிக்க வேண்டிய சேர்மத்தைக் காட்டிலும் சுமார் 30K அளவிற்காவது அதிக கொதி நிலை உடைய திரவம் வெளிக்கலனில் நிரப்பப்பட வேண்டும். விக்டர் மேயர் உபகரணத்தின் அடிப்பகுதி உடையாமல் இருக்க அதன் அடிபாகத்தில் கம்பளி அல்லது கல்நார்த் துண்டுகள் வைக்கப்பட்டிருக்கும்.
செயல்முறை
முதலில் வெளிக்கலனில் உள்ள திரவம் கொதிக்க வைக்கப்படுகிறது. விக்டர் மேயர் குழாயில் உள்ள காற்று வெப்பத்தால் விரிவடையும். பின்னர் மேல்புறமுள்ள போக்கு குழாயின் வழியாகச் சென்று நீரின் மேற்பரப்பில் குமிழிகளாக வெளியேறும்.குமிழிகள் தோன்றுவது நின்றவுடன் நீர் நிறைந்த அளவுசாடி ஒன்று துளைமேடை மீது தலை கீழாக வைக்கப்பட வேண்டும். இப்பொழுது துல்லியமாக நிறை தெரிந்த சேர்மம் எடுத்துக் கொள்ளப்பட்ட குப்பியை நன்கு வெப்பப்படுத்தப்பட்ட விக்டர் மேயர் குழாயினுள் போடவேண்டும். குழாயை உடனடியாக தக்கை கொண்டு நன்றாக மூடிவிட வேண்டும்.குப்பியில் உள்ள சேர்மம படிப்படியாக ஆவியாக மாற்றம் அடைகிறது.பின்னர் ஆவிக்குச் சமமான கன அளவுள்ள காற்று இடப்பெயர்ச்சி அடைந்து அளவிடப்பட்ட சாடியினுள் நீரின் மேல் சேகரிக்கப்படுகிறது.காற்றுக் குமிழ்கள் தோன்றுவது நின்றவுடன் சாடியின் திறந்த முனையை மூடியபடி வெளியே எடுத்து மற்றொரு நீர்த்தொட்டியில் வைக்க வேண்டும்.சாடியில் உள்ள நீர்மட்டமும் தொட்டியில் உள்ள நீர்மட்டமும் சமமாகும்படி சரி செய்தவுடன் அளவு சாடியில் உள்ள காற்றின் அளவைக் குறித்துக் கொள்ள வேண்டும்.அளவு சாடியில் உள்ள ஈரமான காற்றின் அழுத்தம் வளிமண்டல அழுத்தத்திற்கு சமமாகும்.அறையின் வெப்ப நிலையும் வளிமண்டல அழுத்தமும் குறித்துக் கொள்ளப்பட்டு கணக்கீடுகளின் மூலம் எளிதில் ஆவியாகக் கூடிய சேர்மத்தின் மூலக்கூறு நிறை கணக்கிடப்படுகிறது.
கணக்கிடுதல்
அறையின் வெப்ப நிலை = T1K
திட்ட வெப்ப நிலை = 273K
வெப்ப நிலையில் நீராவியின் அழுத்தம் = P
உலர் ஆவியின் அழுத்தம் = P1
அழுத்தத்தில் வெப்பநிலையில் சாடியிலுள்ள  வாயுவின் அழுத்தம் = ( P - p1 ) = P1
திட்ட வெப்ப நிலையில் ஆவியின் கன அளவு V0 = P1 V1 / T1 X T0 / P0
திட்ட வெப்ப நிலையில் V0m3ஆவியின் நிறை = W கிராம்
திட்ட வெப்ப நிலையில் 2.24 X 10−2m3 ஆவியின் நிறை = 2.24 X 10−2 X W / V0
2 X ஆவி அடர்த்தி என்பதே நாம் கண்டறிய வேண்டிய மூலக்கூறு நிறை ஆகும்.
மேற்கோள்கள்
பகுப்பு:ஆய்வுக்கூடக் கருவிகள்
தர்மராஜன்வயல் முத்துமாரியம்மன் கோயில்
தர்மராஜன்வயல் முத்துமாரியம்மன் கோயில் தமிழ்நாட்டில் புதுக்கோட்டை மாவட்டம், தர்மராஜன்வயல் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கங்கை செயல் திட்டம்
கங்கை செயல்திட்டம் (Ganga Action Plan GAP) என்பது கங்கை ஆற்றினைத் சுத்தப்படுத்துவதற்காக 1986 இல் அன்றைய பிரதமர் ராஜீவ் காந்தியால் கொண்டுவரப்பட்ட திட்டம். இத்திட்டத்தின்கீழ் 9017 மில்லியன் ரூபாய் செலவு செய்த பின்னரும்கூட கங்கையை மாசற்றதாக்க எடுத்துக்கொள்ளப்பட்ட முயற்கள் வெற்றியடையவில்லை. அதனால் மார்ச் 31, 2000 இல் இத்திட்டம் கைவிடப்பட்டது.
மாசுச் சுமையைக் குறைத்து, சுயபராமரிப்பின் கீழ் சாக்கடை நீர் சுத்திகரிப்பு நிலையங்களைத் தோற்றுவித்துக் கங்கை நீரின் தரத்தை மேம்படுத்துவதே இத்திட்டத்தின் முக்கிய நோக்கமாகும்.
செயற்திட்டம்
கங்கை செயல்திட்டம் இரண்டு கட்டங்களாக நிறைவேற்றப்பட்டன.
முதல் கட்டம்
முதற்கட்டமாக கீழுள்ள எண்வகைப்பணிகள் மேற்கொள்ளப்பட்டன:
இரண்டாவது கட்டம்
இரண்டாவது கட்டம் நால்வகை செயல்பாடுகள் கொண்டது.
ஒதுக்கீடு செய்யப்பட்ட தொகை
முதல் கட்டத்தினைச் செயற்படுத்துவதற்கு ரூ 342.49 கோடி ஒதுக்கீடு செய்யப்பட்டது. திட்டமிடப்பட்ட 261 திட்டங்களில் 237 மட்டுமே முழுமை செய்யப்பட்டன. எனினும் இத்திட்டம் தோல்வி தழுவியது.
இத்திட்டத்தினால் கங்கை நதித் தூய்மையோ சாக்கடைக் கலப்புக் குறைப்போ நிகழவில்லை. செலவழித்ததும் பலன் இல்லை என்பதால் இரண்டாம் கட்டத்திற்கு ஒதுக்கீடு செய்யப்பட்ட ரூ 421 கோடியை வழங்க உச்ச நீதிமன்றத்தால் தடை விதிக்கப்பட்டது.
தோல்விக்கு காரணம்: நேர்மையற்ற அதிகாரிகள், மாநில அரசுகளின் பொறுப்பற்ற தன்மை, மின் சக்தி விநியோகத்தில் ஒழுங்கற்ற தன்மை, நாளும் பெருகும் சாக்கடை நீர் வரத்து முதலிய காரணங்களால் இத்திட்டம் தோல்வியடைந்தது.
வெளியிணைப்புகள்
பகுப்பு:இந்திய அரசுத் திட்டங்கள்
ரெம்பாவ் மாவட்டம்
ரெம்பாவ் மாவட்டம் என்பது (மலாய்: Daerah Rembau; ஆங்கிலம்: Rembau District; சீனம்: 林茂县) மலேசியா, நெகிரி செம்பிலான் மாநிலத்தில் உள்ள ஒரு மாவட்டம். ரெம்பாவ் மாவட்டத்தின் முக்கிய நகரம் ரெம்பாவ் (Rembau) நகரம்.
கோலாலம்பூர் பெருநகரில் இருந்து தெற்கே 95 கி.மீ. தொலைவிலும்; நெகிரி செம்பிலான் மாநிலத்தின் தலைநகர் சிரம்பானில் இருந்து 23 கி.மீ. தொலைவிலும் அமைந்து உள்ளது.
வரலாறு
ரெம்பாவ் இன்னும் பழைய மினாங்கபாவு முறையில் மாவட்ட ஆட்சியாளரை நியமித்து வருகிறது. அதன் மாவட்டத் தலைவர் பெங்குலு (Penghulu) என்று முன்பு அழைக்கப் பட்டார். இப்போது யாங் தெர் அமாட் மூலியா உண்டாங் லுவாக் ரெம்பாவ் (Yang Teramat Mulia Undang Luak Rembau) என்று அழைக்கப் படுகிறார்.
யாங் டி பெர்துவான் பெசார்
நெகிரி செம்பிலான் மாநிலத்தின் மன்னர் யாங் டி பெர்துவான் பெசார் (Yang di-Pertuan Besar of Negeri Sembilan). நெகிரி செம்பிலான் அரியணைக்குத் தேர்ந்தெடுக்கப் படுபவர்களில் யாங் தெர் அமாட் மூலியா உண்டாங் லுவாக் ரெம்பாவ் என்பவரும் ஒருவராவார்.
சுங்கை ஊஜோங், செலுபு, சொகோல், தம்பின் ஆகிய மாவட்டங்களின் அரச ஆட்சியாளர்களும் நெகிரி செம்பிலான் அரியணைக்குத் தேர்ந்தெடுக்கப் படும் தகுதி பெறுகின்றனர்.
ரெம்பாவ் மாவட்டத்தில் உள்ள முக்கிம்கள்
ரெம்பாவ் மாவட்டத்தில் 17 முக்கிம்கள் உள்ளன.
மலேசிய நாடாளுமன்றம்
மலேசிய நாடாளுமன்றத்தின் மக்களவையில் (டேவான் ராக்யாட்) போர்டிக்சன் மாவட்டத்தின் நாடாளுமன்றத் தொகுதி. 2018-ஆம் ஆண்டு பொதுத் தேர்தல் முடிவுகள்.
நெகிரி செம்பிலான் மாநிலச் சட்டமன்றம்
நெகிரி செம்பிலான் மாநிலச் சட்டமன்றத்தில் ரெம்பாவ் மாவட்டத்தின் பிரதிநிதிகள்; 2018-ஆம் ஆண்டு; மலேசியாவின் தேர்தல் ஆணையம் (Suruhanjaya Pilihan Raya Malaysia - Election Commission of Malaysia) வெளியிட்ட பொதுத் தேர்தல் முடிவுகள்.
ரெம்பாவ் மாவட்டத்தில் உள்ள தமிழ்ப்பள்ளிகள்
மலேசியா; நெகிரி செம்பிலான்; ரெம்பாவ் மாவட்டத்தில் (Rembau District) 4 தமிழ்ப்பள்ளிகள் உள்ளன. 265 மாணவர்கள் பயில்கிறார்கள். 47 ஆசிரியர்கள் பணியாற்றுகிறார்கள்.
ரெம்பாவ் மாவட்டத்தில், ஏற்கனவே 5 தமிழ்ப்பள்ளிகள் இருந்தன. அவற்றுள் புக்கிட் பெர்த்தாம் தோட்டத் தமிழ்ப்பள்ளி, மாணவர் பற்றாக்குறையினால் (7 மாணவர்கள்), 2017 ஜனவரி 3-ஆம் தேதி மூடப்பட்டது.
புக்கிட் பெர்த்தாம் தோட்டத் தமிழ்ப்பள்ளி
இருப்பினும் அந்தப் பள்ளியின் உரிமம் பாதுகாக்கப்பட்டு, ஸ்ரீ செண்டாயான் நகரத்தில், புதிதாகத் தோற்றுவிக்கப்பட்ட பள்ளியில், 2017 பிப்ரவரி 26-ஆம் தேதி முதல் பயன்படுத்தப் படுகிறது. புதிய பள்ளியை முன்னாள் பிரதமர் நஜீப் ரசாக் திறந்து வைத்தார்.
வாளபுரம் ஊராட்சி
வாளபுரம் ஊராட்சி (Valapuram Gram Panchayat), தமிழ்நாட்டின் தஞ்சாவூர் மாவட்டத்தில் உள்ள கும்பகோணம் வட்டாரத்தில் அமைந்துள்ளது. இந்த ஊராட்சி, கும்பகோணம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3140 ஆகும். இவர்களில் பெண்கள் 1549 பேரும் ஆண்கள் 1591 பேரும் உள்ளனர்.
ரெம்பாவ் மாவட்டம்
புக்கிட் பெர்த்தாம் தோட்டத் தமிழ்ப்பள்ளி
புக்கிட் பெர்த்தாம் தோட்டத் தமிழ்ப்பள்ளி (SJK(T) Ladang Bukit Bertam) எனும் பழைய பெயர் பண்டார் ஸ்ரீ செண்டாயான் தமிழ்ப்பள்ளி (SJK(T) Bandar Sri Sendayan) என புதிய பெயரில் மாற்றம் செய்யப்பட்டது. இப்போது அந்தப் புதிய பள்ளியில் 192 மாணவர்கள் பயில்கிறார்கள்.
அந்த வகையில் மலேசியாவில் மேலும் ஒரு தமிழ்ப்பள்ளி காப்பாற்றப்பட்டு உள்ளது. மாணவர் பற்றாக் குறையினால் மூடப்படும் சூழலில் உள்ள மலேசியத் தமிழ்ப்பள்ளிகளைக் காப்பாற்றும் போராட்டங்கள் தொடர்கின்றன.
வாளபுரம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கீழபுலியூர் ஊராட்சி
கீழபுலியூர் ஊராட்சி (Keelapuliyur Gram Panchayat), தமிழ்நாட்டின் பெரம்பலூர் மாவட்டத்தில் உள்ள வேப்பூர் வட்டாரத்தில் அமைந்துள்ளது. இந்த ஊராட்சி, குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7423 ஆகும். இவர்களில் பெண்கள் 3585 பேரும் ஆண்கள் 3838 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:பெரம்பலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஃபெமாலியா
ஃபெமாலியா (Femalia) 32 முழுநீள வண்ண மனித பெண்குறிப் புகைப்படங்களைக் கொண்ட நூல் (எழுத்துப் படைப்பு) ஆகும்.1993 ஆம் ஆண்டில் டான் தேர் பிரஸ் வெளியிட்ட இந்த நூலை ஜோனி பிளாங்க்  திருத்தியுள்ளார். 2011 ஆம் ஆண்டில் வெளியான இதன் மறுபதிப்பினை லாஸ்ட் கேஸ்ப் பதிப்பகம் வெளியிட்டது. டீ கொரின், மைக்கேல் பெர்ரி, ஜில் போஸ்னர் மற்றும் மைக்கேல் ஏ. ரோசன் ஆகியோர் இந்த புகைப்படங்களை எடுத்தனர். ஒட்டுமொத்த புகைப்படத் தொகுதியும் பிளாங்கின் சுருக்கமான அறிமுகத்தைத் தவிர, வர்ணனை இல்லாமல் வழங்கப்படுகின்றன. ஆபாச அல்லது மருத்துவப் படங்களுக்கு மாறாக, கருத்தின் துல்லியமான படங்களை வழங்க ஆசிரியர் விரும்பினார்.
வரலாறு
புத்தகத்தின் தலைப்பாகப் பயன்படுத்தப்பட்ட வார்த்தை, ஃபெமாலியா, நிக்கல்சன் பேக்கரின் வோக்ஸ் புதினத்தில் இருந்து எடுக்கப்பட்டது. கொரின் மற்றும் பெர்ரியின் புகைப்படங்கள் 1993 இல் புத்தகத்தின் முதன்மை நூல் வெளியீட்டிற்கு பல ஆண்டுகளுக்கு முன்பு எடுக்கப்பட்டது; போஸ்னர் மற்றும் ரோசன் ஆகியோர் ஃபெமாலியாவின் முதல் பதிப்பில் சேர்ப்பதற்காக எடுத்தனர்.
ஃபெமாலியா ஒரு பெண்ணிய பாலியல் கல்வியாளராக பிளாங்கின் நீண்டகால பணியின் வெளிப்பாடு ஆகும். பெண் பிறப்புறுப்புகளின் மருத்துவ மற்றும் ஆபாச படங்கள் அவரது நோக்கங்களுக்கு போதுமானதாக இல்லை என்று அவர் உணர்ந்தார்.
குடிசார் சுதந்திரங்கள்
நூலகர் சான்ஃபோர்ட் பெர்மன், பெமாலியாவை சுயதணிக்கைக்கான ஒரு உதாரணமாகக் குறிப்பிடுகிறார்,  பரவலாக உள்ள சர்ச்சைக்குரிய பாலியல் உள்ளடக்கத்தைதினால் எந்தப் புத்தகங்களை இருப்பு வைப்பது என்பது சிக்கலாகிறது.
பெண் பிறப்புறுப்புகளை சித்தரித்தல் மற்றும் கருத்து பற்றிய ஆராய்ச்சி
இணையத்தள ஆபாசம், உடற்கூறியல் பாடப்புத்தகங்கள் மற்றும் பெண்ணிய வெளியீடுகளில் பெண் பிறப்புறுப்புகளை சித்தரிப்பதில் முறையான வேறுபாடுகள் பற்றிய ஆய்வில், பெண்ணிய-வெளியீட்டு பிரிவில் மாதிரி சித்தரிப்புகளின் மூன்று ஆதாரங்களில் ஒன்றாக ஃபெமாலியா பயன்படுத்தப்பட்டது. இது மற்ற இரண்டு வகை ஆதாரங்களை விட பெண்ணிய வெளியீடுகளில் காட்டப்படும் அளவிடப்பட்ட பிறப்புறுப்பு விகிதத்தில் அதிக மாறுபாட்டைக் கண்டறிந்தது.
மருத்துவ நடைமுறையில் கல்விப் பங்கு
ராயல் ஆஸ்திரேலிய பொது பயிற்சியாளர்கள் கல்லூரி (RACGP) ஒரு வழியுரை ஆவணத்தை வெளியிட்டது, இதனை RACGP யின் அதிகாரத்தின் கீழ் டாக்டர் மக்தலேனா சிமோனிஸ் எழுதியது, பெண் பிறப்புறுப்பு ஒப்பனை அறுவை சிகிச்சை (FGCS) போன்ற சுகாதாரப் பாதுகாப்பு நிபுணர்களுக்கு லேபியாபிளாஸ்டி போன்றவற்றையும், அவர்களுக்கு ஆலோசனை வழங்குவதையும் நோக்கமாகக் கொண்டது.
சான்றுகள்
பகுப்பு:பெண்ணிய நூல்கள்
தாசுகுசு மாகாணம்
தகோகுஸ் பிராந்தியம் (Daşoguz Region, முன்னர் டாஹோவஸ் ) என்பது துர்க்மெனிஸ்தானின் பிராந்தியங்களில் ஒன்றாகும். இது உஸ்பெகிஸ்தானின் எல்லையில் நாட்டின் வடக்கே உள்ளது. மாகாணத்தின் பரப்பளவு 73,430 சதுர கிலோமீட்டர், மொத்த மக்கள் தொகை 1,370,400 (2005 எஸ்டி. ). மாகாணத்தின் தலைநகர் தகோகுஸ் (Дашогуз) ஆகும்.
மாவட்டங்கள்
2017 சனவரி முதல் நாள் நிலவரப்படி, தகோகுஸ் மாகாணம் (டகோகுஸ் வெலாசாட்டி) 9 மாவட்டங்களாகப் பிரிக்கப்பட்டுள்ளது (எட்ராப், பன்மை எட்ராப்ளர்):
2017 சனவரி முதல் நாள் நிலவரப்படி, மாகாணத்தில் 9 மாநகரங்கள் (города அல்லது şäherler ), ஒரு நகரம் (посёлок அல்லது şäherçe ), 134 நாட்டுப்புற அல்லது கிராம சபைகள் (сельские советы அல்லது geňeşlikler ), மற்றும் 612 கிராமங்கள் (села, ob அல்லது obalar ) உள்ளன.
குறிப்புகள்
பகுப்பு:துருக்மெனிஸ்தானின் பிராந்தியங்கள்
சாம் ஃகாரிசு (எழுத்தாளர்)
சாம் ஃகாரிசு (சாம் ஹாரிஸ்; Sam Harris, பி. 1967) ஒரு அறியப்பட்ட அ-புனைவு எழுத்தாளர். இவர் அறிவிய ஐயுறவியல் பார்வை கொண்டவர். இவரது தீவிர நுணுக்கமான இறைமறுப்பு நூல்களுக்காகப் பெரிதும் அறியப்படுகிறார்.
அறநெறி விழுமியங்களை அறிவியலே நிர்ணயிக்கிறது
சாம் ஃகாரிசு தாம் எழுதிய தெ மாறல் லேண்ட்ஸ்கேப்: ஹவ் சயன்ஸ் கேன் டிற்றேர்மின் ஹ்யூமன் வேல்யூஸ் என்னும் நூலில் இரு முக்கிய கருத்துகளை நிலைநாட்ட முனைகிறார்:
கடவுள் இல்லை என்றதும் ஒவ்வொரு மனிதரும் தாம் விரும்பியதுபோல நடக்கலாம் என்று பொருளாகாது. கடவுள் இல்லை என்றாலும் நன்னெறி ஒழுங்குகள் பிரபஞ்சத்தில் உள்ளன; அவை தனிமனித விருப்புவெறுப்புகளுக்கு அப்பாற்பட்ட உண்மைகள். அவற்றை நாம் இன்னும் முழுமையாகக் கண்டுபிடிக்காமலிருக்கலாம்; ஆனால் அவற்றை அறிவியல் ஒருநாள் கண்டுபிடிக்கும் என்கிறார் ஃகாரிசு.
"உணர்வு கொண்ட உயிரினங்களின் நலவாழ்வை" (well-being of conscious creatures) வளரச் செய்வதே அறநெறியின் நோக்கம் என்கிறார் ஃகாரிசு. இந்த உயிரினங்கள் மனிதரும் விலங்குகளும் ஆவர். இந்த உயிரனங்களின் "நலவாழ்வு" எதில் அடங்கியிருக்கிறது என்பது குறித்து மனிதரிடையே ஒத்த கருத்து இல்லாமல் இருக்கலாம். ஆனால், இதை ஒரு தடையாக நாம் கருத வேண்டியதில்லை. ஏனென்றால், ஒருநாள் அறிவியல் முன்னேற்றத்தின் விளைவாக அந்த "நலவாழ்வை" கணிக்கின்ற அளவீடுகள் கண்டிப்பாகக் கண்டுபிடிக்கப்படும்; அந்த அளவீடுகளின் அடிப்படையில் மனிதரும் தங்கள் அறநெறி வாழ்க்கையை அமைத்துக்கொள்வார்கள். இவ்வாறு கூறுகின்றார் ஃகாரிசு.
ஃகாரிசின் அறநெறிக் கொள்கைக்கு மறுப்பு
ஃகாரிசு மனித "நலவாழ்வு" பற்றிப் பேசும்போது சுற்றுச்சூழலைப் பாதுகாக்கும் பொறுப்பு மனிதருக்கு உண்டு என்பதைக் குறிப்பிடத் தவறிவிட்டார் என்று விமர்சகர்கள் கூறுகிறார்கள். சுற்றுச்சூழல் என்பது மனிதருக்காகவே உள்ளதுபோல அவருடைய வாதம் அமைகிறது. எப்படியாவது மனித நலனை வளர்த்தால் போதும், வேறு ஒன்றைப் பற்றியும் கவலை வேண்டியதில்லை என்பது அவர் கருத்து.
ஃகாரிசின் நூல்களை ஆய்வுசெய்த ஜில்ஸ் ஃப்ரேசர் (Giles Fraser) கூற்றுப்படி, ஃகாரிசு ஒரு குறிப்பிட்ட விதத்தில் "கடவுள் உருவகத்தை" உருவாக்கி அந்தக் கடவுள் இல்லை என்று வாதாடுகிறார். மனித பலி கேட்டு, மனிதரைக் கொடுமைப்படுத்தி, இன ஒழிப்பில் ஈடுபட்டு, அனைத்து அநீதிகளையும் நியாயப்படுத்துபவர் கடவுள் என்றால் அத்தகைய கடவுள் இருக்கமுடியாது என்று கடவுள் நம்பிக்கை கொண்டவர்களே கூறுவார்கள் என்று ஃப்ரேசர் சுட்டிக் காட்டுகிறார்.
ஃகாரிசு கடவுள் உண்டு என்பதை மறுக்கிறார். ஆனால் மனிதருக்கு அடிப்படைத் தேவைகள் உண்டு என்றும், மனித உரிமைகள் மீற இயலாதவை என்றும் ஏற்றுக்கொள்கிறார். அதே நேரத்தில் உலகமும் மனித நலனும் பொருள்நிலை சார்பாக மட்டுமே இருக்கின்றன என்றும், மனித சுதந்திரம் என்று ஒன்றில்லை என்றும் அவர் கூறுவதால் மனித இதயத்தின் ஏக்கங்கள் ஏன் உள்ளன என்பது பற்றிய விளக்கம் அவருடைய கொள்கையில் இல்லை. நன்மையையும் தீமையையும் எடைபோட்டு, மதிப்பீடு செய்து, நன்மையைத் தேர்வு செய்கின்ற சக்தி மனிதர்களுக்கு இல்லை என்று கூறும்போது, அவர்களுடைய சுதந்திரம் மறுக்கப்படும்போது, மனித நலன் எவ்வாறு மேம்படுத்தப்படக் கூடும் என்பதற்கு ஃகாரிசின் கொள்கையில் விளக்கம் இல்லை.
நன்மை எது தீமை எது என்று தீர்மானிக்கும் மனித செயலைக் ஃகாரிசு நரம்புசார் அறிவியலின் (neuroscience) அடிப்படையில் மூளையின் செயலாக மட்டுமே புரிந்துகொள்கிறார். மூளையின் செயல்பாடு "உண்மை" என்பதால், அறநெறி மதிப்பீடுகள் உண்மையாகின்றன என்பது அவருடைய வாதம். ஆனால், ஃகாரிசு கருத்துப்படி, மூளையின் செயலையும் இயக்குகின்ற "தன்னிருப்பு நிலை" (subjectivity) ஒன்று ஏற்கப்பட முடியாது. இந்தத் "தன்னிருப்பு நிலை" இல்லையென்றால் மனித நிலைக்கு அப்பால் உள்ள ஓர் உயர்ந்த நிலையில் உள்ளவர்களின் "நலன்" உயரவேண்டும் என்றால் மனித இனம் அழியவேண்டும் என்றொரு சூழ்நிலை எழுந்தால் அப்போது மனித இனத்தைப் பலியாக்குவதற்கும் தயங்கப் போவதில்லை என்று ஃகாரிசு கூறுகிறார். இக்கருத்தையும் எதிர்த்து ஃப்ரேசர் விமர்சிக்கிறார்.
தன்னிருப்பு நிலை என்று ஒன்று இல்லை என்று மறுக்கின்ற ஃகாரிசின் வாதம் முழுவதுமே இந்தத் தன்னிருப்பு நிலையின் வெளிப்பாடுதான் என்றும், இங்கே ஃகாரிசின் நிலைப்பாட்டில் ஆழ்ந்ததொரு முரண்பாடு தோன்றுகிறது என்றும் ஃப்ரேசர் சுட்டிக்காட்டுகிறார். கடவுள் நம்பிக்கையை மறுக்கின்ற ஃகாரிசு "அறிவியல் சார்ந்த பகுத்தறிவு" (scientific reason) மட்டுமே உண்டு, அதை விஞ்சிய எதுவும் இல்லை என்று வாதாடுகின்ற அதே மூச்சில், தமது வாதத்தைக் கடவுள் நம்பிக்கைபோல ஒரு நம்பிக்கையின் அடிப்படையில் கட்டி எழுப்புகிறாரே ஒழிய, அறிவியல் முறையில் நிரூபிக்கவில்லை என்பது ஃப்ரேசரின் விமர்சனம்.
ஆதாரங்கள்
பகுப்பு:ஆங்கில எழுத்தாளர்கள் பகுப்பு:இறைமறுப்பாளர்கள் பகுப்பு:அமெரிக்க எழுத்தாளர்கள் பகுப்பு:1967 பிறப்புகள் பகுப்பு:வாழும் நபர்கள் பகுப்பு:அமெரிக்க இறைமறுப்பாளர்கள் பகுப்பு:அமெரிக்க மெய்யியலாளர்கள் பகுப்பு:அமெரிக்க சமூக அறிவியலாளர்கள்
நந்தவன தேரு
நந்தவன தேரு 1995 இல் வெளிவந்த 1995 தமிழ்த் திரைப்படமாகும். இதனை இயக்கியவர் ஆர். வி. உதயகுமார். இப்படத்தில் கார்த்திக் மற்றும் அறிமுக நாயகி ஸ்ரீநிதி ஆகியோர் முக்கிய பாத்திரத்தில் நடித்திருந்தனர். டி. சிவா மற்றும் ஏ. செல்வராஜ் ஆகியோர் இதனைத் தயாரித்திருந்தனர். இசை இளையராஜா 1995 மே 11 அன்று இப்படம் வெளி வந்தது. இப்படம் சரியான வரவேற்பை பெறவில்லை
கதை
சீனு (கார்த்திக்) அவன் ஒரு அனாதை மற்றும் ஒரு முழுநேர திருடன். சிறைக்கு வெளியே தங்கள் பிரச்சினைகளை தீர்ப்பதற்கு அவன் சிறைக் கைதிகளுக்கு உதவுகிறான். ஒரு நாள், கைதி ஒருவன் சோகமாக இருக்கிறான். சீனு அவனது பிரச்சனையைப் பற்றி அவனிடம் கேட்கிறான். காயத்ரி (ஸ்ரீநிதி) என்ற ஒரு பாடகியின் தாய்வழி மாமா ஆதிசேஷன் (தேவன்) அவர் பெரிய செல்வந்தர், காயத்ரியின் மாமா ராஜசேகரன் (ஆனந்த் ராஜ்) மற்றும் அவரது மகன் குணசேகரன் ஆகியோரால் ஆதிசேஷன் தான் செய்யாத ஒரு குற்றத்திற்காக சிறையில் அடைக்கப்படுகிறார். ஆதிசேஷனுக்கு எதிராக காயத்ரியின் மனதில் விஷத்தை தூவுகிறார்கள்.
காயத்ரி வாழ்க்கை பெரும் அபாயகரமானதாக இருப்பதாக ஆதிசேஷன் நம்புகிறார், இதற்காக, சீனுவை காயத்திரியை காப்பாற்றக் கோருகிறார். சீனு அவரது பிரச்சனையை தீர்த்து வைப்பதாக வாக்களிக்கிறான். ஆரம்பத்தில், காயத்ரி சீனுவைத் தவிர்க்கிறார், ஆனால் விரைவில் ராஜசேகரின் உண்மையான முகத்தை அவள் புரிந்துகொள்கிறாள், அவள் சீனுவின் நண்பராகிறாள். பின்னர் காயத்திரியின் வாழ்க்கையில் என்னவாயிற்று?. ஆதிசேஷன் சிறையிலிருந்து மீண்டாரா? ராஜசேகரன் மற்றும் அவரது மகன் குணசேகரன் ஆகிய இருவரும் தண்டிக்கப்படனரா? என்பது படத்தின் மீதிக்கதைச் சொல்கிறது.
ஒலித்தொகுப்பு
இசையமைப்பாளர் இளையராஜா இசைமைத்திருந்தார். 8 பாடல்கள் கொண்ட படத்தின் பாடல்கள் 1995 இல் வெளி வந்தது, ஆர். வி. உதயகுமார் அனைத்து பாடல்களையும் எழுதியுள்ளார்.
வெளி இணைப்புகள்
பகுப்பு:1995 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:இந்திய நாடகத் திரைப்படங்கள் பகுப்பு:மனோரமா நடித்த திரைப்படங்கள் பகுப்பு:கார்த்திக் நடித்த திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:விவேக் நடித்த திரைப்படங்கள் பகுப்பு:வடிவேலு நடித்த திரைப்படங்கள்
உலுசைல் விளையாட்டரங்கம்
உலுசைல் விளையாட்டரங்கம் (Lusail  Stadium) கத்தார் நாட்டின் உலுசைல் நகரத்தில் அமைந்துள்ள கால்பந்து விளையாட்டரங்கமாகும். உலுசைல் சிறப்பு விளையாட்டரங்கம் என்றும் இது அழைக்கப்படுகிறது. 2022 பீஃபா உலகக்கோப்பை காற்பந்து போட்டியின் இறுதி ஆட்டம் உட்பட பத்து உலகக் கோப்பை போட்டிகள் உலுசைல் காற்பந்து விளையாட்டரங்கில் நடைபெறுகின்றன.
கத்தார் கால்பந்து சங்கத்திற்குச் சொந்தமான உலுசைல் விளையாட்டரங்கம் கத்தார் நாட்டின் மிகப்பெரிய விளையாட்டு மைதானமாகும். 2022 உலகக் கோப்பை கால்பந்தாட்டப் போட்டிகள் நடைபெறும் எட்டு விளையாட்டு மைதானங்களில் இதுவும் ஒன்றாகும்.
உலுசைல் விளையாட்டு மைதானம் தலைநகரம் தோகாவிற்கு வடக்கே 23 கிமீ தொலைவில் அமைந்துள்ளது. உலுசைல் காற்பந்து விளையாட்டரங்கம்  2022 ஆம் ஆண்டு செப்டம்பர் மாதம் 9 ஆம் தேதியன்று எகிப்து மற்றும் சவுதி நாட்டு அணிகள் மோதிய உலுசைல் சிறப்பு  கோப்பை ஆட்டத்துடன் திறக்கப்பட்டது.
கட்டுமானம்
உலுசைல் விளையாட்டரங்கத்தின் கட்டுமான செயல்முறைகள் 2014 ஆம் ஆண்டில் தொடங்கின. எச்.பி.கே கட்டுமான நிறுவனமும் சீனா இரயில்வே கட்டுமான கழகமும் இணைந்து கூட்டு முயற்சியாக மைதானத்தின் கட்டுமானப் பணிகளில் ஈடுபட்டன. இயந்திரம், மின்சாரம் மற்றும் குழாய் அமைப்பு பணிகளை எச்.பி.கே கட்டுமான நிறுவனம் மேற்கொண்டது.
பிரித்தானிய நிறுவனங்களான பாசுட்டர்+ பங்குதாரர்கள் மற்றும் பாப்புலசு நிறுவனம் ஆகியோரால் உலுசைல் விளையாட்டரங்கம் வடிவமைக்கப்பட்டது. 2021 ஆம் ஆண்டில் கட்டி முடிக்கப்பட்ட இந்த அரங்கம் 2022 உலகக் கோப்பைக்கு திட்டமிடப்பட்ட மற்ற மைதானங்களைப் போலவே, சூரிய சக்தியைப் பயன்படுத்தி குளிர்விக்கப்படும் வசதியையும் சுழியக்கார்பன் தட மேற்பரப்பையும் கொண்டுள்ளது.